标题：1354年
历史纪年
公元1354年，元朝至正十四年 
通鉴记载
至正十四年
春，正月，甲子朔，汴梁城东汴水冰，皆成五色花草如绘画，三日方解。
丁丑，帝谓托克托曰：“朕尝作多尔济克勒好事，迎白伞盖游皇城，实为天下生灵之故。今命喇嘛选僧一百八人，仍作多尔济克勒好事，凡所用物，官自给之，毋扰于民。”
二月，立镇江水军万户府，命江浙行省右丞佛嘉律领之。
诏河南、淮南两省并立义兵万户府。
遣吏部侍郎贡师泰和籴于浙西。时江浙兵起，京师食不足，故命师泰和籴，得粮百万石。
建清河大寿元忠国寺，以江浙废寺田归之。
三月，癸亥朔，日有食之。
己巳，廷试进士六十二人，赐薛朝晤、牛继志等及第、出身。
壬申，以皇太子行幸，和买驼马。
丙子，颍州陷。
是月，中书定拟义兵立功者权任军职，事平援以民职，从之。
诏和买马于北边以供军用，凡有马之家，十匹内和买二匹，每匹给钞一十锭。
是春，大雨凡八十馀日，群龙穴地而出者无数。
夏，四月，癸巳，汾州介休县地震，泉涌。
是月，帝如上都。
造过街塔于卢沟桥。
五月，甲子，安丰、正阳贼围庐州。
是月，诏修砌北巡所经色泽岭、黑石头、河西沿山道路，创建龙门等处石桥。
皇太子徙居宸德殿，命有司修葺之。
立南阳、邓州等处毛葫芦义兵万户府，募土人为军，免其差役，令讨贼自效。因其乡人自相团结，号毛葫芦，故以名之。募宁夏善射者及各处回回珠图殷富者，赴京师从军。
郭子兴以镇抚朱元璋为总管，率兵功全椒，克之。
六月，辛卯朔，张士诚寇扬州。丙申，达实特穆尔以兵讨士诚，败绩，诸军皆溃。诏江浙行省参政佛嘉律会达实特穆尔复进兵讨之。
己酉，彭早住、赵君用陷盱眙县；庚戌，陷泗州，官军皆溃。命刑部尚书阿噜于海宁州等处募兵讨泗州。
秋，七月，潞州襄垣县大风拔木偃禾。
是月，汾州孝义县地震。
八月，冀宁路榆次县桃李华。
帝至自上都。
江西行省左丞相策琳沁巴勒以疾卒于官，追封齐王，谥忠献。
时左丞和尼齐及平章政事道通以兵平富、瑞二州，分镇其地，适岁大旱，公私匮乏，道通乃移咨江浙行省，借米数十万石，盐数十万引，凡军民约三日人籴官米一斗，入缗钞二贯，又三日，买官盐十斤，入缗钞二贯，民皆便之，由是安堵如故，而贼亦不敢犯其境。道通，高昌人也。
九月，庚申，以湖广行省左丞吕思诚复为中书左丞。
思诚初左迁湖广，贻书参议龚伯璲曰：“去年许可用为河南左丞，今年吕思诚为湖广左丞，世事至此，足下得无动心乎？”抵武昌城下，语诸将曰：“贼据城与诸君相持经久，必不知吾为此来，出其不意，可以入城。”遂行，诸将不获已随其后，竟不烦转斗而入。思诚于是申号令，戒职事，修器械，葺城郭，明部伍，先谋自守，徐议出征。苗军暴横，侵辱省宪，思诚正色叱之曰：“若等能杀吕左丞乎？”自是无敢复至。俄召还中书，去三日，城复陷。
辛酉，命太师、右丞相托克托总制诸王、诸省、各翼军马讨张士诚，黜陟予夺一切庶政，悉听便宜行事，省、台、院部诸司，听选官属从行，禀受节制。西域、西蕃皆发兵来助，旌旗亘千里，金鼓震野，出师之盛，未有过之者。
甲子，封高丽国王托克托布哈为沈王。
丁卯，立宁宗影堂。
是月，以穆清阁成，赐工匠皮衣各一领。盖海青鹰房阁，连延数百间，千门万户，取妇女实之，为大喜乐故也。
濠州兵陷六合县。
方国珍执元帅页特密实、黄岩州达噜噶齐宋巴延布哈、知州赵宜浩，以俟诏命。
以宣政院使哈玛尔复为中书平章政事。
冬，十月，戊戌，诏达实巴都鲁及台哈布哈等会军讨安丰。
甲辰，诏加号海神为“辅国护圣庇民广济福惠明着天妃。”
托克托师次济宁，遣官指阙里祀孔子，过邹县，祀孟子。
十一月，丙寅，敕：“中书省、枢密院、御史台，凡奏事先启皇太子。”
丁卯，托克托领大兵至高邮；辛未，与张士诚战于高邮城外，大败之，遂遣兵西平六合。
是役也，一切军资、衣甲、器仗、谷粟、薪藁之属咸取具于江浙，平章政事庆图规措有方，陆运川输，千里相属，朝廷赖之。
六合遣使求救于滁州，郭子兴与其帅有隙，怒不发兵。朱元璋曰：“六合破，滁不独存，唇齿也，可以小憾而弃大事乎？”子兴悟，问诸将：“谁可往者？”时官军号百万，诸将畏之，莫敢住，且以祷神不吉为辞，元璋曰：“事之可否，当断于心，何祷也！”遂帅师趋六合，与耿再成守瓦梁垒。官军攻之急，每日暮，垒垂陷，官军去之，诘朝复完垒与战。寻以计绐之，乃敛兵入舍，备糗粮，遣妇女倚门戟手大骂，官军错愕不敢逼，遂列队而出，徐引还滁州。既而官军复大集，元璋令再成佯走，诱之渡涧，伏发，城中鼓噪而出，官军败走。元璋恐益兵来攻，谋款其师，乃具牛酒，敛所获马，遣父老送还，告其帅曰：“城主老病，不能行，谨遣犒军。城中皆良民，所以结聚者，备他盗耳。将军幸抚存之，惟军需是供。今高邮巨寇未灭，非并力不可，奈何分兵攻良民乎？”其帅信之，谓其众曰：“非良民，岂肯还马！”即日解去，由是滁城得完。
子兴无意远略，但欲据滁自王。元璋因说曰：“滁，山城也，舟楫不通，商贾不集，无形胜可据，不可居也。”子兴嘿然，元璋遂不复言。
是月，达实巴图鲁复苗军所据郑、均、许三州。
皇太子修佛事，释京师死罪以下囚。
十二月，辛卯，绛州北方，有红气如火蔽天。
托克托之出师也，以汝中柏为治书侍御史，俾辅额森特穆尔。中柏累言：“哈玛尔必当屏斥，不然必为后患。”额森特穆尔不从。哈玛尔知之，甚恐。
先是皇太子之立，哈玛尔与托克托议授册宝礼，托克托每言中宫有子，将置之何所，以故久不行。至是哈玛尔遂诉于皇后曰：“皇太子既立，而册宝及郊庙之礼不行者，托克托兄弟之意也。”皇后既颇信之。哈玛尔复与宣徽使旺嘉努之子僧格实哩、额森特穆尔之客明里明古谮诸太子。
会额森特穆尔移疾家居，于是监察御史袁赛音布哈等承望哈玛尔风指，劾奏：“托克托出师三月，略无寸功，倾国家之财为己用，半朝廷之官以自随。其弟额森特穆尔，庸材鄙器，玷污清台，纲纪之政不修，贪淫之心益着。”章三上，始允，诏收御史台印，令额森特穆尔出都门听旨，而以旺嘉努为御史大夫。丁酉，诏削托克托官爵，安置淮南路，额森特穆尔安置宁夏路，以台哈布哈为河南行省左丞相，伊阔察尔加太尉，舒苏知枢密院事，一同总兵，总领诸处征进军马。
当是时，丞相督军，将士郊命，高邮城旦夕且破，而忽闻有诏解军，军中皆大哭。辛亥，诏至，参议龚伯璲曰：“将在外，君命有所不受，且丞相出师时尝被密旨，今奉此，一意进讨可也，诏书且勿开，开则大事去矣。”托克托曰：“天子诏我而我不从，是与天子抗也，君臣之义何在！”既听诏，托克托顿首谢曰：“臣至愚，荷天子宠灵，委以军国重事，早夜战兢，惧弗能胜，一旦释此重负，上恩所及者深矣。”
先是大臣子弟领军从行者，哈玛尔历告其家，阴遣人先来军中白其长曰：“诏书且至，不即散者，当族诛。”以故宣诏毕，即时解散，其无所附者，多从红军，如铁甲一军入襄阳，号铁甲吴者是也。
是日，托克托出兵甲及名马三千，分赐诸将，俾各帅所部以听伊阔察尔、舒苏节制。客省副使哈喇台曰：“丞相此行，我等必死他人之手，今日宁死丞相前！”拔剑刎颈而死。
托克托居淮安一月，复有旨移置伊集纳路，即汉民延塞也，西南距甘州一千五百里。
有上变告龚伯璲劝托克托勒兵北向者，下其事逮问，词连中书左丞乌古孙良桢，簿对无验。伯璲伏诛，良桢仍还为左丞。
初，威顺王库春布哈，以贼据湖广，夺王印，是月，讨贼累立功，诏还其印，仍镇湖广。
是月，绍兴路地震。
达实巴都鲁复河阴、巩县。
猺贼自耒阳寇衡州，万户许托因死之。
是岁，诏谕：“民间私租太重，以十分为率减二分，永为定例。”
京师大饥，加以疫疠，民有父子相食者。
帝于内苑造龙船，命内官供奉少监塔斯布哈董其事。帝自制船样，首尾长一百二十尺，广二十尺，前瓦帘棚、穿廊、两暖阁，后吾殿楼子，龙身并殿宇用五彩金妆，前有两爪。上用水手二十四人，紫衫，金荔枝带，四带头巾，于船两旁下各执篙一。自后宫至前宫山下海子内，往来游戏，行时，其龙首眼口爪尾皆动。
又自制宫漏，约高六七尺，广半之，造木为柜，阴藏诸壶其中，运水上下。柜上设西方三圣殿，柜腰立玉女捧时刻筹，时至，辄浮水而上。左右立二金甲神，一悬钟，一悬钲，夜则神人自能按更而击，无分毫差。当钟钲之鸣，狮凤在侧者皆翔舞。柜之西东有日月宫，飞仙六人立宫前，遇子午时，飞仙自能耦进，度仙桥，达三圣殿，已而复退立如前。其精巧绝出，人谓前代所未有。
时帝怠于政事，荒淫游宴，以宫女三圣努、妙乐努、文殊努等一十六人按舞，名为十六天魔，首垂发数辫，戴象牙佛冠，身被缨络大红销金长短裙，金杂袄、云肩、合袖天衣、绶带、鞋袜，各执加巴喇般之器，内一人执铃杵奏乐。又宫女一十一人，练椎髻、勒帕、常服，或用唐帽窄衫。所奏乐用龙头管、小鼓、筝、篪、琵琶、笙、胡琴、响板、拍板。以宦者察罕岱布哈管领，遇宫中讠赞佛，则按舞奏乐。宫官受秘密戒者得入，馀不得预。
武昌自十二年为沔寇所残毁，民死于兵疫者十六七，而大江上下，皆剧盗阻绝，米直翔涌，民心皇皇。总管成遵，言于省臣，假军储钞万锭，募勇敢之士，具戈船，截兵境，且战且行，籴粟于太平、中兴，民赖以全活者众。会省臣出师，遵摄省事，于是省中、府中惟遵一人，乃远斥候，塞城门，籍民为兵，得五千馀人，设万夫长四，配守四门，所以为防御之备甚至，号令严肃，赏罚明当，贼船往来江中，终不敢近岸，城赖以安。
大臣有荐礼部郎中吴当世居江西，习知其民俗，且其才可任政事者，诏特授江西廉访使，偕江西行省参政和尼齐、兵部尚书黄昭招捕江西诸贼，便宜行事。当以朝廷兵力不给，既受命，至江南，即召募民兵，由浙入闽，至江西建昌界，招安新城孙塔，擒殄李三。道路既通，乃进攻南丰，渠凶郑天瑞遁，郑原自刎死。当，澄之孙也。
枢密院判官董抟霄，从丞相托克托征高邮，分戍盐城、兴化，贼巢在大纵、德胜两湖间，凡十有二，悉剿平之；即其地筑芙蓉寨，贼入，辄迷故道，尽杀之，自是不敢复犯。贼恃习水，渡淮，北据安东州。抟霄招善水战者五百人，与贼战安东之大湖，大败之，遂复安东。
先是枢密院都事徐人石普，以将略称，从院官守淮安，诣丞相托克托面陈取高邮之策，且曰：“高邮负重湖之险，地皆沮洳，骑兵卒莫能前。幸与普步兵三万，保为取之。”托克托遂命权山东义兵万户府事，招民义万户以行，汝中柏阴阻之，减其军半。初命普便宜行事，及行，又使听淮南行省节制。普次范水寨，夜漏三刻，下令衔枚趋宝应，其营中更鼓如平时，抵县，即登城树帜，贼大惊溃，因抚安其民，水陆进兵，乘胜拔十馀寨。将抵高邮城，分兵三队，一趣城东，备水战；一为奇乐，虞后；一自将攻北门。遇贼，与战，贼不能支，遁入城。普先士卒蹑之，纵火烧关，贼惧，谋弃城走。而援军望之，按甲不进，且忌普成功。总兵者遣蒙古军千骑突出普军前，欲收先入之功；而贼以死扞，蒙古军恇怯，即驰回，遂为贼所蹂践，率坠水中。普勒馀兵血战良久，仗剑大呼曰：“大丈夫当死国，有不进前者斩！”奋戟入贼阵中，从者仅三十人。至日西，援绝，被枪坠马，复步战数合，贼益至，左胁为贼枪所中，犹手握其枪以斫贼。贼众攒枪刺普，普与从者皆力战而死。
朱文正，元璋伯兄之子也，先同其母避乱，与季父相夫，至是闻驻兵滁阳，遂来归。姊子李文忠，以母卒随其父走乱军中，几不能存，至是亦来归。文忠年十二，牵舅衣而戏。元璋曰：“外甥见舅如见母也。”命与沐英同姓朱。英，定远人也，父母俱亡，元璋见而怜之，收以为养子。
历史大事
吴镇逝世 
吴镇（1280－1354），字仲圭，号梅花道人，浙江嘉兴魏塘人。工词翰，草书学巩兴，擅画水墨山水，又长墨竹。人物、杂卉随意点染亦能超尘出俗。山水师董、巨，墨竹宗文同，与黄公望、王蒙、倪瓒并称元“四大家”。善用墨，淋漓雄厚，兼工梅花，亦能写真。为元人之冠。有《梅道人遗墨》（诗与题跋）。
黄公望逝世 
黄公望（1269－1354），公望字子久，号大痴道人，江苏常熟人。善山水，师承董源、巨然而自成一家，与吴镇、倪瓒、王蒙称元四家。著有《写山水诀》。
郭子兴起兵濠州
郭子兴，濠州定远（今安徽定远）人。出身富室，聚众烧香，为当地白莲教首领。至正十二年（1352）二月，与农民孙德崖及俞姓、鲁姓、潘姓等起兵反元，攻占濠州（今安徽凤阳东北），五人同称元帅，郭子兴居第五。当地民众群起响应，执兵仗以从，众至数万，群山尽赤。闰三月，濠州钟离 （今安徽凤阳县临淮关）贫家子朱元璋来投郭子兴，参加红巾军。九月，徐州城破，李二部将彭早住、赵君用率众突围，逃奔濠州，与郭子兴军合。脱脱命中书右丞贾鲁督攻濠州。贾鲁围城七月不下，病死。次年五月，濠州围解。彭早住称鲁淮王，赵君用称水义王，权在郭子兴之上。十四年（1354）上半年，彭早住、赵君用屯兵盱眙（今江苏盱眙县），攻下泗州（今江苏盱眙县境内）。七月，郭子兴遣朱元璋攻占滁州（今安徽涂县）。孙德崖、赵君用与郭子兴不合，郭子兴移居滁州，朱元璋由镇抚升为总管。郭子兴欲自立为王，为朱元璋劝止。十五年正月，朱元璋攻下和州（今安徽和县）。三月，郭子兴病死于和州。四月，刘福通任命其于郭天叙为都元帅、郭子兴妻弟张天佑为右副元帅、朱元璋为左副元帅，这支起义军正式归大宋政权统辖，直到龙凤十二年（1366）韩林儿死为止，朱元璋都是“用龙凤纪年，旗帜等色尚赤”。
哈麻兄弟受杖而死
哈麻。雪雪兄弟，康里人，母为宁宗乳母。哈麻早侍顺帝，曾宫殿中侍御史。以阿附脱脱，擢任中书右丞，脱脱复相后，日益专权，与哈麻不合，出哈麻为宣政院使。至正十四年（1354）九月，脱脱率百万师围高邮。哈麻勾结皇后奇氏，指使监察御史弹劾他“老师费财”及其弟也先帖木儿兵败。章凡三上，顺宗乃下诏削去脱脱官职，淮南安置，后改置亦集乃路（今内蒙古阿拉善盟额济纳旗）。次年，诏流脱脱于云南，流其弟也先帖木儿于四川，哈麻遣使毒死脱脱。四月，顺帝以哈麻为中书左丞相，雪雪为御史大夫，兄弟二人把握朝政。时顺帝年富力强，却怠于朝政。哈麻兄弟及其妹婿秃鲁帖木儿为固位取宠，推荐西蕃僧人于宫中教顺帝行房中术，君臣裸处，秽行闻于天下，致使君权傍落，太子专朝。十六年二月，哈麻、雪雪密谋拥立皇太子爱猷识理达腊为帝，以顺帝为太上皇并诛杀秃鲁帖木儿。事泄，秃鲁帖木儿密奏顺帝。御史大夫搠思监劾奏哈麻兄弟罪不可赦。顺帝诏免哈麻、雪雪官职，流于惠州（今广东惠州）和肇州（今黑龙江肇州县），行前，受杖而死。